stanford-oval/wikipedia huggingface dataset:
ตำบลนาทราย (อำเภอลี้)
ประวัติ

ตำบลนาทราย เมื่อประมาณปี พ.ศ. 2305 มีปู่ส๋าง ย่าถัง ซึ่งเป็นชาวละว้า (ลัวะ) ได้อพยพมาจากเมืองเชียงใหม่ (ดอยอินทนนท์) ได้พาชาวละว้าจำนวน 15 ครอบครัวเดินทางข้ามแม่น้ำระมิง (แม่น้ำปิง) มาพักค้างแรมที่วัดผาเวียง (ปัจจุบันบ้านกองวะอยู่ในเขตตำบลแม่ลาน) พอรุ่งขึ้นก็พากันออกเดินทางจนมาพบที่ดินที่มีความอุดมสมบูรณ์ด้วยป่าไม้จึงพากันตั้งบ้านเรือน ต่อมาจึงได้สร้างวัดขึ้นแห่งหนึ่ง ชื่อว่า วัดทุ่งน้ำบ่อ และได้ไปนิมนต์พระวัดผาเวียงมาเป็น พระอุปฌาย์ ปู่ส๋าง ย่าถัง เป็นหัวหน้าหมู่บ้าน ได้มีการสร้างบ้านที่อยู่อาศัยและทำการเพาะปลูกได้โดยมีการขุดสระน้ำเพื่อใช้ในการเกษตรและใช้ในการอุปโภคบริโภค มีน้ำตลอดปีมิได้แห้งแล้ง ในหมู่บ้านมีความอุดมสมบูรณ์ไปด้วยข้าว ในปัจจุบันสระน้ำแห่งนี้ชาวบ้านเรียกว่า "ทุ่งน้ำบ่อย่าถัง" ซึ่งปัจจุบันตั้งอยู่ที่หมู่ 4 ตำบลนาทราย
วันที่ 10 มิถุนายน 2490 แยกท้องที่หมู่ 8-12 (ในขณะนั้น) ของตำบลนาทราย ตั้งเป็น ตำบลดงดำ
วันที่ 9 ตุลาคม 2522 แยกท้องที่หมู่ 2 (ในขณะนั้น) ของตำบลนาทราย และท้องที่หมู่ 13,15,18 (ในขณะนั้น) ของตำบลลี้ ตั้งเป็น ตำบลแม่ลาน
การแบ่งเขตการปกครอง > การปกครองส่วนภูมิภาค

พื้นที่ตำบลนาทรายประกอบด้วยหมู่บ้านทั้งสิ้นจำนวน 23 หมู่บ้าน มีจำนวนประชากร 20,210 คน แบ่งเป็นชาย 10,288 คน หญิง 9,922 คน (เดือนธันวาคม 2564) เป็นตำบลที่มีจำนวนประชากรมากที่สุดในอำเภอลี้
* ปี พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก
| หมู่บ้าน | พ> ศ. 2564 | พ> ศ. 2563  | พ> ศ. 2562 | พ> ศ. 2561 | พ> ศ. 2560 | พ> ศ. 2559 | พ> ศ. 2558 |
| --- | --- | --- | --- | --- | --- | --- | --- |
| ศรีเวียงชัย | 3,528 | 3,411 | 3,358 | 3,258 | 3,070 | 2,917 | 2,793 |
| ชัยวงษา | 1,852 | 1,830 | 1,791 | 1,784 | 1,792 | 1,757 | 1,725 |
| เด่นทรายมูล | 1,600 | 1,577 | 1,525 | 1,490 | 1,492 | 1,449 | 1,410 |
| หนองปู | 1,281 | 1,279 | 1,272 | 1,235 | 1,236 | 1,224 | 1,230 |
| พระบาทห้วยต้ม | 1,227 | 1,260 | 1,278 | 1,304 | 1,167 | 1,178 | 1,175 |
| ผาลาดเหนือ | 1,179 | 1,192 | 1,172 | 1,179 | 1,192 | 1,180 | 1,185 |
| หนองบอน | 978 | 967 | 958 | 940 | 951 | 955 | 948 |
| พระบาทพัฒนา | 911 | 919 | 910 | 884 | 884 | 886 | 856 |
| หนองนา | 828 | 833 | 829 | 823 | 857 | 861 | 854 |
| เด่นยางมูล | 777 | 781 | 790 | 779 | 800 | 802 | 805 |
| นาเลี่ยง | 698 | 699 | 698 | 688 | 685 | 677 | 679 |
| นาทราย | 654 | 663 | 679 | 677 | 683 | 686 | 689 |
| หนองเกี๋ยง | 642 | 630 | 614 | 606 | 624 | 615 | 605 |
| ผาลาด | 631 | 630 | 624 | 628 | 645 | 645 | 638 |
| แม่หว่างบน | 615 | 616 | 630 | 638 | 637 | 643 | 653 |
| นามน | 572 | 589 | 587 | 582 | 590 | 593 | 600 |
| แม่หว่างพัฒนา | 468 | 475 | 485 | 497 | 497 | 499 | 508 |
| ฮั่ว | 427 | 433 | 441 | 442 | 442 | 444 | 448 |
| แม่หว่างห้วยรินเสรีธรรม | 378 | 380 | 377 | 377 | 373 | 371 | 374 |
| แม่หละ | 279 | 275 | 269 | 265 | 259 | 255 | 258 |
| นาทรายสามหลัง | 265 | 274 | 272 | 270 | 273 | 273 | 277 |
| แพะเจริญ | 242 | 242 | 244 | 243 | 250 | 253 | 250 |
| แม่หว่างลุ่ม | 178 | 186 | 189 | 190 | 186 | 188 | 189 |
| รวม | 20,210 | 20,141 | 19,992 | 19,779 | 19,585 | 19,351 | 19,149 |
การแบ่งเขตการปกครอง > การปกครองส่วนท้องถิ่น

ท้องที่ตำบลนาทราย มีองค์กรปกครองส่วนท้องถิ่นเพียงแห่งเดียว คือ องค์การบริหารส่วนตำบลนาทราย ครอบคลุมพื้นที่ตำบลนาทรายทั้งหมด ซึ่งเป็นสภาตำบลนาทราย ที่จัดตั้งขึ้นในปี พ.ศ. 2516 และยกฐานะขึ้นเป็นองค์การบริหารส่วนตำบลนาทรายในวันที่ 30 มกราคม พ.ศ. 2539 จนถึงปัจจุบัน
รุ่นวัยเครือข่ายสื่อสาร

รุ่นวัยเครือข่ายสื่อสาร หรือ คนรุ่นแซด (อังกฤษ: Generation Z มักเขียนสั้น ๆ ว่า Gen Z) หรือที่รู้จักในชื่อ ซูเมอส์ (Zoomers) คือกลุ่มประชากรที่ต่อจากมิลเลนเนียลและก่อนรุ่นวัยแอลฟา นักวิจัยและสื่อประชานิยม ระบุว่าช่วงกลางถึงปลายคริสต์ทศวรรษ 1990 เป็นปีเกิดเริ่มต้นและช่วงต้นคริสต์ทศวรรษปี 2010 เป็นปีเกิดสิ้นสุด โดยคนรุ่นนี้ส่วนใหญ่จะเกิดระหว่างปี 1997 ถึง 2012 คนในรุ่นนี้เป็นลูกหลานของรุ่นวัยที่เด็กเกิดมากหรือคนรุ่นเอกซ์
เนื่องจากเป็นคนรุ่นแรกของสังคมที่เติบโตมาพร้อมกับการเข้าถึงอินเทอร์เน็ตและเทคโนโลยีดิจิทัลพกพาตั้งแต่อายุยังน้อย คนรุ่นนี้จึงได้รับการขนานนามว่า "คนรุ่นดิจิทัล" แม้ว่าพวกเขาจะไม่จำเป็นต้องมีความรู้ด้านดิจิทัล และอาจประสบปัญหาในสถานที่ทำงานดิจิทัล ยิ่งไปกว่านั้น ผลกระทบเชิงลบของเวลาหน้าจอมักพบมากที่สุดในวัยรุ่น เมื่อเปรียบเทียบกับเด็ก กับคนรุ่นก่อน ๆ คนรุ่นแซดมีแนวโน้มที่จะใช้ชีวิตช้ากว่าคนรุ่นก่อน ๆ เมื่อพวกเขาอายุเท่ากัน  มีอัตราการตั้งครรภ์ในวัยรุ่นและบริโภคเครื่องดื่มแอลกอฮอล์ที่ต่ำกว่า วัยรุ่นรุ่นแซดมีความกังวลในเรื่องผลการเรียนและโอกาสในการทำงานมากกว่าคนรุ่นก่อน และมีความสามารถด้านความอดทนรอคอยดีกว่าคนรุ่นเดียวกันในช่วงทศวรรษ 1960 แม้จะมีข้อกังวลแย้งกันอยู่ก็ตาม การส่งข้อความด้านเพศในหมู่วัยรุ่นมีมากขึ้นเรื่อย ๆ และผลที่ตามคือขาดความเข้าใจ วัฒนธรรมย่อยของเยาวชนไม่ได้หายไป แต่กลับเบาบางลง ความหวนรำลึกถึงอดีตเป็นประเด็นหลักของวัฒนธรรมวัยรุ่นในช่วงทศวรรษ 2010 และ 2020
การค้าปลีก

การค้าปลีก (อังกฤษ: retail) คือ การค้าขายสินค้าหรือบริการแก่ผู้บริโภคผ่านทางช่องทางต่าง ๆ เพื่อแสวงหากำไร ความต้องการของสินค้าสร้างผ่านการพัฒนาการตลาดและการส่งเสริมการขาย เพื่อตอบโจทย์ความต้องการของผู้บริโภค ผ่านทางห่วงโซ่อุปทาน ในช่วง ค.ศ. 2000 มีการค้าปลีกมากมายที่เกิดขึ้นออนไลน์ ผ่านทางการจ่ายแบบอิเล็กทรอนิกส์ และจัดส่งผ่านทาง ผู้ส่งสารหรือไปรษณีย์ การค้าปลีกยังคลอบคลุมถึงการบริการอื่น ๆ เช่น การส่ง ในขณะเดียวกันคำว่า การค้าปลีก สามารถนำไปใช้เมื่อผู้ให้บริการสนองความต้องการต่อคนจำนวนมาก เช่น เพื่อสาธารณะ ร้านค้านั้นอาจจะอยู่ข้างถนนในย่านชุมชน ศูนย์การค้า หรือ ถนนคนเดิน การค้าปลีก ออนไลน์เป็นรูปแบบหนึ่งของการพาณิชย์อิเล็กทรอนิกส์ที่ใช้สำหรับการติดต่อทางธุรกิจระหว่างผู้ซื้อและผู้ขาย ซึ่งเป็นรูปแบบหนึ่งของการค้าส่งที่ไม่มีหน้าร้าน
ปกติแล้วช้อปปิง หมายถึง การซื้อผลิตภัณฑ์ ในบางโอกาสการช้อปปิงนั้นทำไปเพื่อให้ได้มาซึ่งสิ่งจำเป็นเช่น อาหาร และ เสื้อผ้า แต่ว่า บางทีก็สามารถเป็นกิจกรรมนันทนาการ ได้เช่นกัน การช้อปปิงนันทนาการรวมไปถึงการช้อปปิงผ่านหน้าต่าง ซึ่งเป็นการเดินดูร้านค้าโดยไม่จำเป็นต้องซื้อ
ประเภทของช่องทางการค้าปลีก

สถานที่ซื้อขายคือสถาณที่ที่มีการแลกเปลี่ยนสินค้าและการบริการ ในตลาดแบบโบราณ ผู้ขายจะตั้งร้านเพื่อให้ผู้บริโภคเลือกซื้อ ทัวโลกยังมีตลาดแบบโบราณอยู่มากมาย
แม้ว่าในบางประเทศนั้น ร้านค้าปลีกส่วนใหญ่ยังเป็นกิจการในครอบครัว ปัจจุบันนั้นกิจการเหล่านี้กำลังถูกกว้านซื้อโดยบริษัทใหญ่ๆ และเปลี่ยนเป็น กลุ่มของร้านย่อยที่อยู่ภายใต้บริษัทเดียวกัน โดยปกติแล้วร้านค้าเหล่านี้จะพบได้ภายในห้างสรรพสินค้า หรือที่ถนนคนเดิน  ร้านค้าต่างๆ
ร้านค้าผลไม้ ที่ Naggar, รัฐหิมาจัลประเทศ, อินเดีย
ตลาด San Juan de Dios  ในกัวดาลาฮารา
ข้างในซูเปอร์มาร์เก็ตในประเทศรัสเซีย
ตลาดวอลนัท ที่ Katra, รัฐชัมมูและกัศมีร์, ประเทศอินเดีย
ทางหลวงแผ่นดินหมายเลข 131

|  ทางหลวงแผ่นดินหมายเลข 131 |
| --- | --- |
ทางเลี่ยงเมืองเชียงรายด้านตะวันตก

ข้อมูลของเส้นทาง

ส่วนหนึ่งของ 
 
ความยาว: 18.411 กิโลเมตร (11.440 ไมล์)
มีขึ้นเมื่อ: พ.ศ. 2562–ปัจจุบัน
ทางแยกที่สำคัญ
ปลายทางทิศตะวันตกเฉียงใต้:  ถนนพหลโยธิน ใน อ.เมือง เชียงราย
ปลายทางทิศตะวันออกเฉียงเหนือ:  ถนนพหลโยธิน ใน อ.เมือง เชียงราย
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 131 (ทางเลี่ยงเมืองเชียงรายด้านตะวันตก) เป็นถนนที่แยกมาจากทางหลวงแผ่นดินหมายเลข 1 ที่บ้านสันทรายน้อย ตำบลสันทราย อำเภอเมืองเชียงราย จังหวัดเชียงราย ตามพระราชกฤษฎีกากำหนดเขตที่ดินในบริเวณที่ที่จะเวนคืน เพื่อสร้างทางหลวงแผ่นดินหมายเลข 1 สายกรุงเทพมหานคร - แม่สาย (เขตแดน) ตอนทางเลี่ยงเมืองเชียงราย พ.ศ. 2558  เป็นทางเลี่ยงเมืองเชียงรายด้านตะวันตก เพื่อระบายปริมาณจราจรจากถนนพหลโยธินให้เคลื่อนผ่านเทศบาลนครเชียงรายได้โดยสะดวกขึ้น นอกจากนี้แล้ว ทางหลวงสายนี้ยังถูกประกาศให้เป็นทางหลวงที่จำเป็นต้องก่อสร้างโดยเร่งด่วน  อยู่ในระหว่างการดำเนินการก่อสร้างโดยมีกำหนดสิ้นสุดสัญญาก่อสร้างในวันที่ 8 ธันวาคม 2561  ปัจจุบันเปิดให้บริการเป็นที่เรียบร้อยแล้วตั้งแต่วันที่ 4 สิงหาคม พ.ศ. 2562
เขตการควบคุม

| ตอน | ชื่อตอน | หลัก กม>  | ระยะทาง (กม> ) | หมวดทางหลวง | แขวงทางหลวง |
| --- | --- | --- | --- | --- | --- |
| 0100 | สันทรายน้อย - ป่าอ้อ | 0+000 - 9+025 | 9.025 | เชียงราย | เชียงรายที่ 1 |
| 0200 | ป่าอ้อ - แยกสนามบิน | 9+025 - 18 + 411 | 9.386 | เชียงราย | เชียงรายที่ 1 |
รายชื่อทางแยก

| จังหวัด | กม> ที่ | ชื่อจุดตัด | ซ้าย | ขวา |  |
| --- | --- | --- | --- | --- | --- |
| เชียงราย | 0+000 | แยกสันทรายน้อย |   ถนนพหลโยธิน จาก พะเยา  |  ถนนพหลโยธิน จากเมืองเชียงราย |  |
| เชียงราย | ≈4+500 | แยกหัวฝาย |  ทล.1211 ไป อ.แม่สรวย  |  ทล.1211 เข้าเมืองเชียงราย |  |
| เชียงราย | ≈7+730 | แยกฮ่องอ้อ | ชร.ถ 1-0043 ถนนป่างิ้ว-ดอยฮาง ไป บ.ดอยฮาง, บ่อน้ำร้อนผาเสริฐ                 | ชร.ถ 1-0043 ถนนป่างิ้ว-ดอยฮาง ไป บ.ป่างิ้ว, เข้าเมืองเมืองเชียงราย |  |
| เชียงราย | ≈8+500 | สะพาน ข้ามแม่น้ำกก | สะพาน ข้ามแม่น้ำกก | สะพาน ข้ามแม่น้ำกก | สะพาน ข้ามแม่น้ำกก |
| เชียงราย | ≈13+060 | แยกห้วยปลากั้ง | 1207 ทล.1207 ไป บ.ห้วยขม                 | 1207 ทล.1207 เข้าเมืองเชียงราย |  |
| เชียงราย | 18+412 | แยกขัวแคร่ |   ถนนพหลโยธิน ไป อ.แม่สาย  |  ถนนพหลโยธิน เข้าเมืองเชียงราย |  |
| เชียงราย | 18+412 | แยกขัวแคร่ | ตรงไป:  ทล.1418 ไป  ท่าอากาศยานแม่ฟ้าหลวง เชียงราย | ตรงไป:  ทล.1418 ไป  ท่าอากาศยานแม่ฟ้าหลวง เชียงราย |  |
      สะพาน              กำลังก่อสร้างหรือโครงการในอนาคต
ทางแยกต่างระดับวัดสลุด

| --- | --- |

ถนนเทพรัตนบริเวณใต้ต่างระดับวัดสลุด
ชื่ออักษรไทย: วัดสลุด
ชื่ออักษรโรมัน: Wat Salut
ที่ตั้ง: ตำบลบางแก้ว อำเภอบางพลี จังหวัดสมุทรปราการ
ทิศทางการจราจร
↑: ถนนกาญจนาภิเษก » ทางแยกต่างระดับอ่อนนุช
→: ถนนเทพรัตน » แยกกิ่งแก้ว
↓: ถนนกาญจนาภิเษก » ทางแยกต่างระดับเทพารักษ์
←: ถนนเทพรัตน » แยกวัดศรีเอี่ยม
ทางแยกต่างระดับวัดสลุด (อังกฤษ: Wat Salut Interchange) เป็นทางแยกต่างระดับในพื้นที่ตำบลบางแก้ว อำเภอบางพลี จังหวัดสมุทรปราการ เป็นจุดตัดระหว่างถนนกาญจนาภิเษกกับถนนเทพรัตน และยังมีด่านเก็บเงินผ่านทางและทางขึ้นลงไปยังทางพิเศษบูรพาวิถีอีกด้วย ชื่อของทางแยกต่างระดับมาจากชื่อของวัดสลุดที่อยู่ใกล้เคียง และยังเป็นส่วนหนึ่งของถนนกาญจนาภิเษกตอนใต้ช่วงบางพลี-สุขสวัสดิ์  ซึ่งมีจุดสิ้นสุดที่ทางแยกต่างระดับวัดสลุด
รูปแบบของทางแยกต่างระดับ

สะพานข้ามแยกในแนวถนนกาญจนาภิเษก และมีทางแยกบนสะพานไปยังถนนเทพรัตน ทางพิเศษบูรพาวิถี และแยกอื่นๆ
ถนนระดับดินจากถนนเทพรัตน และมีสะพานข้ามแยกต่างระดับแยกไปยังถนนกาญจนาภิเษก และทางขึ้น-ลงระหว่างถนนกาญจนาภิเษกและทางพิเศษบูรพาวิถี
ถนนระดับดินผ่านตลอดของถนนทุกสายเมื่อเลี้ยวซ้ายเข้าถนนที่อยู่ติดกัน
ทุกเส้นทางมีสะพานข้ามทางแยกเข้าหาโดยตรง
แหล่งข้อมูลอื่น

แผนที่และภาพถ่ายทางอากาศของ ทางแยกต่างระดับวัดสลุด
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°29′42″N 100°19′58″E﻿ / ﻿13.495031°N 100.332734°E﻿ / 13.495031; 100.332734
เล็กซิส คิง

| Lexis King |
| --- | --- |

ชื่อเกิด: Brian Zachary Pillman
เกิด:  (1993-09-09) 9 กันยายน ค.ศ. 1993 (31 ปี) Erlanger, Kentucky, U.S.
การศึกษา: Northern Kentucky University
พ่อแม่: Brian Pillman
ประวัติมวยปล้ำอาชีพ
ชื่อบนสังเวียน: Alex King Brian Pillman II Brian Pillman Jr. Lexis King
ส่วนสูง: 6 ฟุต 1 นิ้ว (185 เซนติเมตร)
น้ำหนัก: 225 ปอนด์ (102 กิโลกรัม)
มาจาก: Cincinnati, Ohio
ฝึกหัดโดย: Lance Storm Rip Rogers
เปิดตัว: December 18, 2017
ไบรอัน แซกชารี พิลแมน (Brian Zachary Pillman; เกิด 9 กันยายน ค.ศ. 1993) หรือที่รู้จักกันดีในชื่อ ไบรอัน พิลแมน จูเนียร์ (Brian Pillman Jr.) เป็นนักมวยปล้ำอาชีพชาวอเมริกัน ปัจจุบันเขาเซ็นสัญญากับ WWE ในชื่อ เล็กซิส คิง (Lexis King) เขาเป็นที่รู้จักจากผลงานใน All Elite Wrestling (AEW) และ Major League Wrestling (MLW) นักมวยปล้ำรุ่นที่สอง เขาเป็นบุตรชายของ ไบรอัน พิลแมน
แชมป์และรางวัล

Battle On The Border
BOTB Heavyweight Championship (1 time)
Cauliflower Alley Club
Rising Star Award (2020)
International Wrestling Cartel
IWC Super Indy Championship (1 time)
KFW Wrestling
KFW Championship (1 time)
Major League Wrestling
MLW World Tag Team Championship (1 time) – with Davey Boy Smith Jr. and Teddy Hart
Rookie of the Year (2018)
Ohio Valley Wrestling
OVW Heavyweight Championship (1 time)
Pro Wrestling Illustrated
Rookie of the Year (2019)
Ranked No. 135 of the top 500 singles wrestlers in the PWI 500 in 2021
Supreme Wrestling
Supreme Mid America Heavyweight Championship (1 time)
Wild Championship Wrestling Outlaws
WCWO Heavyweight Championship (1 time)
Warrior Wrestling
Warrior Wrestling Championship (1 time)
WWE
NXT Heritage Cup (1 time)
แหล่งข้อมูลอื่น

เล็กซิส คิง ที่อินเทอร์เน็ตมูวีเดตาเบส
เล็กซิส คิง ที่เอกซ์ (ทวิตเตอร์)
เล็กซิส คิง ที่อินสตาแกรม
MLW Profile
พาลี

| พาลี |
| --- | --- |
ตัวละครใน รามเกียรติ์
พาลีในรามายณะ
ข้อมูลตัวละครในเรื่อง
เผ่าพันธุ์: ลิง
เพศ: ผู้
ตำแหน่ง: กษัตริย์กรุงขีดขิน
คู่สมรส: นางดารา, นางมณโฑ
บุตร: องคต ชมพูพาน (บุตรบุญธรรม)
ญาติ: พระอินทร์ (บิดา) นางกาลอัจนา (มารดา) นางสวาหะ (พี่สาวร่วมมารดา) สุครีพ (น้องชายร่วมมารดา)   หนุมาน (หลาน)
มิตรสหาย: ท้าวมหาชมพู, หนุมาน
ศัตรู: ทศกัณฐ์, ทรพี, อสูรตะไลกาฬ, พญาช้างงาดำ, สุครีพ (หลังจากฆ่าทรพีเสร็จ)
พาลี เป็นลิงที่เป็นตัวละครตัวหนึ่งในเรื่องรามเกียรติ์ เป็นลิงเจ้าเมืองขีดขิน ที่มีฤทธิ์มากที่สุดตัวหนึ่ง  มีกายสีเขียว เป็นโอรสของพระอินทร์ กับ นางกาลอัจนา เดิมชื่อ กากาศ ตอนเด็กโดนฤๅษีโคดมสาปให้กลายเป็นลิงเช่นเดียวกันกับสุครีพ ซึ่งเป็นน้องชาย เพราะรู้ว่าทั้ง 2 เป็นลูกชู้  ต่อมาพระอินทร์ผู้เป็นบิดา ได้สร้างเมืองชื่อ ขีดขินให้พาลีปกครอง และตั้งชื่อให้ใหม่ว่า กากาศ  ภายหลังได้เปลี่ยนชื่อเป็น พาลี  เคยต่อสู้กับ ทรพี ควายที่ฆ่า ทรพา พ่อของตนเอง ที่มีเทวดาอารักขาขาทั้งสี่ข้างและสองเขา  ซึ่งพาลีจะต้องเข้าไปสู้ในถ้ำสุรกานต์ ก่อนไปได้สั่งเสียสุครีพไว้ว่า ถ้าผ่านไปเจ็ดวันแล้ว ถ้าตนไม่กลับมา ให้ไปดูรอยเลือด ถ้าเลือดข้นนั้นคือ เลือดทรพี ถ้าเลือดใสนั้นคือเลือดตน
ตอนที่เขาพระสุเมรุทรุดเอียงจากการสู้รบกันระหว่างรามสูรกับพระอรชุน พาลีกับสุครีพได้ช่วยชลอเขาให้ตั้งตรงดังเดิม พระอิศวรจึงฝากนางดารามากับพาลีเพื่อให้กับสุครีพผู้เป็นน้อง พาลีได้ยึดนางดาราไว้เป็นภรรยาเสียเอง  พาลีเคยแย่งนางมณโฑกับทศกัณฐ์เมื่อตอนที่เหาะผ่านเมืองขีดขินด้วย  และมีบุตรกับนางมณโฑ คือ องคต
สุดท้ายพาลีสิ้นชีวิตจากศรของพระราม ขณะที่พระรามแผลงศรใส่พาลี พาลีจับศรไว้ได้ พาลีจึงได้เห็นร่างที่แท้จริงของพระราม ว่าเป็นพระนารายณ์อวตาร จึงได้สำนึกผิด และเรียกสุครีพมาสั่งสอน ซึ่งเรียกว่า "พาลีสอนน้อง" และฝากฝังเมืองขีดขินไว้ จากนั้นก็ปล่อยให้ศรปักอกตาย หลังจากที่พาลีตายได้ไปเกิดเป็นเทพบุตรพาลีบนสวรรค์ ได้มีบทบาทตอนไปทำลายพิธีชุบหอกกบิลพัทของทศกัณฐ์
ในศาสนาฮินดูพาลีไม่ได้ยึดนางดาราภรรยาของสุครีพ และเป็นกษัตริย์ที่ทรงคุณธรรม เขาตายเนื่องจากพระรามลอบสังหารเขาในขณะต่อกรกับสุครีพ ในชาติต่อไปเขาไปเกิดเป็นนายพรานจาราและสังหารพระกฤษณะซึ่งเป็นพระรามในชาติก่อน
ลักษณะของพาลี

พาลีเป็นลิง มีกายสีเขียวอ่อน  ปากอ้า  มีชฎายอดบัด
พาลีในประเทศไทย > โคลงจิตรกรรมฝาผนังเรื่องรามเกียรติ์ระเบียงวัดพระศรีรัตนศาสดาราม

ภาพจิตรกรรมฝาผนังชุดรามเกียรติ์นี้เริ่มเขียนตั้งแต่ภาพพระนารายณ์อวตารในปางต่าง ๆ ก่อนที่จะอวตารมาเป็น พระราม ในเรื่องรามเกียรติ์ 
ภาพเขียนนี้มีทั้งหมด 178 ห้อง มีทั้งคำบรรยายใต้ภาพและคำบรรยายเป็นโคลงสลักบนแผ่นหินอ่อนติดอยู่ที่ เสารอบพระระเบียง 
และมีภาพตัวละครสำคัญอีก 80 ภาพ ซึ่งส่วนใหญ่เป็นฝ่ายอสูรและฝ่ายวานร เขียนอยู่ตามซุ้มประตูและมุขพระระเบียง โคลงประจำภาพว่า
| 0 | 1 | 2 |
| --- | --- | --- |
| พาลีพานเรศรเจ้า |  | ขีดขิน นครเฮย |
| เอารสองค์อมรินทร์ |  | ฤทธิกล้า |
| ทรงชฎาลอออิน- |  | ทรีย์สด เขียวแฮ |
| ใครบสบแรงล้า |  | กึ่งเปลี้ยเสียศูนย์ |
— กรมหมื่นเทวะวงษวโรประการ (สะกดตามต้นฉบับเดิม)
พระราชพิธีเฉลิมพระชนมพรรษา ครบ 50 พรรษา

| พระราชพิธีเฉลิมพระชนมพรรษา ครบ 50 พรรษา |
| --- | --- |
ตราพระราชลัญจกรประจำรัชกาลที่.9
วันที่: 4–6 ธันวาคม พ.ศ. 2520
ประเทศ: ประเทศไทย
เหตุการณ์ก่อนหน้า: พระราชพิธีมหามงคลเฉลิมพระชนมพรรษา 4 รอบ 5 ธันวาคม 2518
เหตุการณ์ถัดไป: พระราชพิธีมหามงคลเฉลิมพระชนมพรรษา 5 รอบ 5 ธันวาคม 2530
จัดโดย: รัฐบาลไทย
พระราชพิธีเฉลิมพระชนมพรรษา ครบ 50 พรรษา พุทธศักราช 2520 จัดขึ้นเนื่องในวโรกาสที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้เสด็จเถลิงถวัลยราชสมบัติตั้งแต่วันที่ 9 มิถุนายน พุทธศักราช 2489 เป็นเวลาหมื่นวันเศษ ใน พ.ศ. 2520 ซึ่งเป็นปีที่เจริญพระชนมพรรษาครบ 50 พรรษา อันเป็นมหามงคลพิเศษ สำนักพระราชวัง ด้วยความเห็นชอบของ คณะรัฐมนตรี ในรัฐบาลสมัย พลเอก เกรียงศักดิ์ ชมะนันทน์ ได้กราบบังคมทูลถึงราชประเพณีที่เคยปฏิบัติมาในรัชสมัย พระบาทสมเด็จพระจุลจอมเกล้าเจ้าอยู่หัว สมเด็จพระบรมอัยกาธิราชเจ้าจึงพระกรุณาโปรดเกล้าฯ ให้ประกอบพระราชพิธีเฉลิมพระชนมพรรษาและพระราชพิธีเสด็จเถลิงถวัลยราชสมบัติได้หมื่นวันเศษอันเป็นมหามงคลพิเศษสมัย ในโอกาสนี้ทรงพระกรุณาโปรดเกล้าฯ ให้มีการสถาปนาพระราชอิสริยศักดิ์สมเด็จพระเจ้าลูกเธอด้วย และพระกรุณาโปรดเกล้าฯให้มีหมายกำหนดพระราชพิธี ดังต่อไปนี้
ธงพระปรมาภิไธยย่อ ภ.ป.ร.
พระราชพิธี > วันอังคารที่ 1 พฤศจิกายน พุทธศักราช 2520

พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรและ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินไปยัง วัดพระศรีรัตนศาสดาราม ใน พระบรมมหาราชวัง ไปในการพระราชพิธีหล่อพระพุทธรูป ซึ่งประกอบด้วยพระพุทธรูป ปางลีลา พระพุทธรูปปางห้ามญาติความสูงศอกคืบ พระพุทธรูป ปางนาคปรก และพระพุทธรูป ปางสมาธิ แล้วทรงเททองหล่อพระพุทธรูปที่เกยหน้าพระอุโบสถ โดยมี พระราชครูวามเทพมุนี ถวายน้ำเทพมนต์และวางใบมะตูมที่หุ่นพระพุทธรูป
พระราชพิธี > วันศุกร์ที่ 2 ธันวาคม พุทธศักราช 2520

พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรทรงพระกรุณาโปรดเกล้าฯ ให้พลตรี พระเจ้าวรวงศ์เธอ พระองค์เจ้าภาณุพันธุ์ยุคล เสด็จไปปฏิบัติพระราชกรณียกิจแทนพระองค์การพระราชพิธีจารึกสุพรรณบัฏและหิรัญบัฏ ณ พระอุโบสถ วัดพระศรีรัตนศาสดาราม ในพระบรมมหาราชวัง
เจ้าพนักงานอาลักษณ์ กองประกาศิต สำนักนายกรัฐมนตรี ได้จารึกพระสุพรรณบัฏ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี (สมเด็จพระเจ้าลูกเธอ เจ้าฟ้าสิรินธรเทพรัตนสุดา กิติวัฒนาดุลโสภาคย์ พระอิสริยยศในขณะนั้น) สุพรรณบัฏ สมเด็จพระราชาคณะ 2 รูป คือ สมเด็จพระวันรัต (จับ ฐิตธมฺโม) วัดโสมนัสราชวรวิหาร และ สมเด็จพระพุฒาจารย์ (เสงี่ยม จนฺทสิริ) วัดสุทัศนเทพวรารามราชวรมหาวิหาร หิรัญบัฏ รองสมเด็จพระราชาคณะ 1 รูป คือ พระธรรมปัญญาจารย์ (ทิม  อุฑาฒิโม) วัดราชประดิษฐสถิตมหาสีมารามราชวรวิหาร เมื่อจารึกเสร็จแล้วพราหมณ์เบิกแว่น โหรและข้าราชการรับแว่นเวียนเทียน 3 รอบ แล้วเชิญไปรักษาไว้ที่กองประกาศิต สำนักนายกรัฐมนตรี เพื่อคอยพระราชพิธีต่อไป
พระราชพิธี > วันอาทิตย์ที่ 4 ธันวาคม พุทธศักราช 2520

พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรและสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินไปยังพระอุโบสถ วัดพระศรีรัตนศาสดาราม  ไปในการพระราชพิธีเบิกพระเนตรและฉลองพระพุทธรูป  ทรงใช้ผ้าชุบพระสุคนธ์เช็ดที่แววพระเนตรพระพุทธรูปปางลีลาเท่าพระองค์ ปางห้ามญาติ ปางนาคปรก และปางสมาธิ เป็นการถวายเบิกพระเนตร แล้วทรงพระสุหร่าย เจิมแผ่นป้ายถวายนามพระพุทธรูปปางลีลาและปางห้ามญาติ ถวายผ้าตาดทอง ทรงสะพักพระพุทธรูปทุกองค์ แล้วทรงเจิมสุพรรณบัฏ หิรัญบัฏ สมเด็จพระราชาคณะ และพระสุพรรณบัฏสมเด็จพระเจ้าลูกเธอ เมื่อเสด็จพระราชดำเนินกลับแล้ว พราหมณ์เบิกแว่น โหรและข้าราชการรับแว่น เวียนเทียน 3 รอบสมโภชพระพุทธรูป
พระราชพิธี > วันจันทร์ที่ 5 ธันวาคม พุทธศักราช 2520

เวลาเช้า พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรและสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จออกมหาสมาคมและสถาปนาพระราชอิสริยศักดิ์ ณ พระที่นั่งอมรินทรวินิจฉัย พระบรมมหาราชวัง พระบาทสมเด็จพระบรมชนกาธิเบศร มหาภูมิพลอดุลยเดชมหาราชประทับบน พระที่นั่งพุดตานกาญจนสิงหาสน์ บนพระแท่นราชบัลลังก์ภายใต้ นพปฎลมหาเศวตฉัตร มหาดเล็กรัวกรับ ชาวม่านไขพระวิสูตร เจ้าพนักงานชูพุ่มดอกไม้ทองให้สัญญาณ ชาวพนักงานกระทั่งแตรมโหระทึก ทหารกองเกียรติยศถวายความเคารพ แตรวงบรรเลงเพลง สรรเสริญพระบารมี ขณะนั้น ทหารบก ทหารเรือ ยิงปืนใหญ่เฉลิมพระเกียรติฝ่ายละ 21 นัด สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พระบรมวงศานุวงศ์ และข้าราชการ เฝ้าทูลละอองธุลีพระบาท ครั้นสุดเสียงประโคมแล้ว พระบาทสมเด็จพระวชิรเกล้าเจ้าอยู่หัว ขณะครั้งดำรงพระราชอิสริยยศเป็น สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร, พลเอก เกรียงศักดิ์ ชมะนันทน์ นายกรัฐมนตรี พลอากาศเอก หะริน หงสกุล ประธานสภานิติบัญญัติแห่งชาติ กราบบังคมทูลถวายชัยมงคล แล้วมีพระราชดำรัสตอบ จบแล้วแตรวงบรรเลงเพลงสรรเสริญพระบารมี
จากนั้นพระกรุณาโปรดเกล้าฯให้อาลักษณ์ กองประกาศิต สำนักนายกรัฐมนตรี อ่านประกาศกระแสพระบรมราชโองการ สถาปนาพระราชอิสริยศักดิ์ สมเด็จพระเจ้าลูกเธอ เจ้าฟ้าสิรินธรเทพรัตนสุดา กิติวัฒนาดุลโสภาคย์ เฉลิมพระนามตามที่จารึกในพระสุพรรณบัฏว่า
สมเด็จพระเทพรัตนราชสุดา เจ้าฟ้ามหาจักรีสิรินธร รัฐสีมาคุณากรปิยชาติ สยามบรมราชกุมารี (ต่อมามีการเฉลิมพระนามตามที่จารึกในพระสุพรรณบัฏใหม่ว่า สมเด็จพระกนิษฐาธิราชเจ้า กรมสมเด็จพระเทพรัตนราชสุดา เจ้าฟ้ามหาจักรีสิรินธร มหาวชิราลงกรณวรราชภักดี สิริกิจการิณีพีรยพัฒน รัฐสีมาคุณากรปิยชาติ สยามบรมราชกุมารี ในพระราชพิธีบรมราชาภิเษก ของพระบาทสมเด็จพระวชิรเกล้าเจ้าอยู่หัว พุทธศักราช 2562 เป็นต้นมา)
ให้ทรงรับพระราชบัญชา และ สัปตปฎลเศวตฉัตร เป็นพระเกียรติประวัติสืบไป สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จขึ้นไปหมอบเฝ้าฯ บนเกยหน้าพระแท่นนพปฎลมหาเศวตฉัตร พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรหลั่งน้ำพระมหาสังข์ทักษิณาวัฏที่พระเศียร เจิมที่พระนลาฏ แล้วพระราชทานพระสุพรรณบัฏจารึกพระนามาภิไธย เครื่องราชอิสริยาภรณ์อันเป็นโบราณมงคลนพรัตนราชวราภรณ์ และเครื่องประกอบพระราชอิสริยยศ พราหมณ์เป่าสังข์ ภูษามาลาแกว่งบัณเฑาะว์ ชาวพนักงานประโคมฆ้องชัย สังข์ แตร ดุริยางค์ แล้วมหาดเล็กรัวกรับ ชาวม่านปิดพระวิสูตร เจ้าพนักงานชูพุ่มดอกไม้ทองให้สัญญาณ ชาวพนักงานประโคมเช่นเวลาเสด็จออก ทหารกองเกียรติยศถวายเคารพ แตรวงบรรเลงเพลงสรรเสริญพระบารมี
เวลาบ่าย เสด็จพระราชดำเนินไปยังพระอุโบสถวัดพระศรีรัตนศาสดาราม บรรพชิตญวนและบรรพชิตจีน ถวายพระพรที่มุขหน้าพระอุโบสถ พระสงฆ์ 5 รูป เจริญพระพุทธมนต์นวัคคหายุสมธัมม์ คือ สวดนพเคราะห์ แล้วพระราชทานสังคหวัตถุแก่ข้าทูลละอองธุลีพระบาทผู้สูงอายุฝ่ายหน้าและฝ่ายในที่เฝ้าฯ อยู่หน้าพระอุโบสถ จากนั้นเสด็จพระราชดำเนินไปยังพระที่นั่งอมรินทรวินิจฉัย ทรงสถาปนาสมณศักดิ์พระสงฆ์ชั้นสมเด็จพระราชาคณะ และรองสมเด็จพระราชาคณะ พร้อมกับทรงตั้งสมณศักดิ์ใหม่อีก 49 รูป บรรพชิตจีนนิกาย 1 รูป ต่อจากนั้น พระสงฆ์ 60 รูป เจริญพระพุทธมนต์ในการพระราชพิธีเฉลิมพระชนมพรรษา ระหว่างนี้พระราชทานเครื่องราชอิสริยาภรณ์แก่ข้าราชการ
พระราชพิธี > วันอังคารที่ 6 ธันวาคม พุทธศักราช 2520

พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรและสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินไปยังพระนั่งอมรินทรวินิจฉัย ไปในการพระราชพิธีถวายภัตตาหารเพลแด่ สมเด็จพระสังฆราชเจ้า กรมหลวงชินวราลงกรณ วัดราชบพิธสถิตมหาสีมารามราชวรวิหาร สมเด็จพระราชาคณะ และคณะสงฆ์ที่เจริญพระพุทธมนต์แต่วันวาน แล้วสมเด็จพระสังฆราช  ถวายพระธรรมเทศนามงคลวิเศษกถา เมื่อเสด็จพระราชดำเนินกลับแล้ว พราหมณ์ เบิกแว่น โหรและข้าราชการรับแว่นเวียนเทียนสมโภชดวงพระบรมราชสมภพ พระสุพรรณบัฏ พระปรมาภิไธย ดวงพระพิชัยสงคราม และ พระราชลัญจกร
รัฐพิธี

รัฐบาลไทยได้เตรียมการจัดรัฐพิธี เนื่องในวโรกาสมหามงคลเฉลิมพระชนมพรรษา 50 พรรษา 5 ธันวาคม 2520 โดยมีรายละเอียด ดังต่อไปนี้
วันเสาร์ที่ 3 ธันวาคม พ.ศ. 2520 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรและสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินไปใน พิธีถวายสัตย์ปฏิญาณตนและสวนสนามของทหารรักษาพระองค์ เนื่องในวันเฉลิมพระชนมพรรษาของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ณ ลานพระราชวังดุสิต
สมเด็จพระกนิษฐาธิราชเจ้า กรมสมเด็จพระเทพรัตนราชสุดา เจ้าฟ้ามหาจักรีสิรินธร มหาวชิราลงกรณวรราชภักดี สิริกิจการิณีพีรยพัฒน รัฐสีมาคุณากรปิยชาติ สยามบรมราชกุมารี (สมเด็จพระเทพรัตนราชสุดา เจ้าฟ้ามหาจักรีสิรินธร รัฐสีมาคุณากรปิยชาติ สยามบรมราชกุมารี พระอิสริยยศในขณะนั้น)
นพปฎลมหาเศวตฉัตร

นพปฎลมหาเศวตฉัตรเหนือพระที่นั่งพุดตานกาญจนสิงหาสน์ ในพระที่นั่งอมรินทรวินิจฉัย, พระบรมมหาราชวัง
นพปฎลมหาเศวตฉัตรเหนือพระบรมศพของพระบาทสมเด็จพระมหาภูมิพลอดุลยเดชมหาราช บรมนาถบพิตร ในพระบรมโกศที่สนามหลวง (2560)
นพปฎลมหาเศวตฉัตร เป็นสิ่งที่พิจารณาว่าเป็นเครื่องราชกกุธภัณฑ์แห่งประเทศไทยที่เก่าแก่และศักดิ์สิทธิ์ที่สุด เป็นฉัตรขาวจำนวน 9 ชั้น สำหรับพระมหากษัตริย์ที่ผ่านพระราชพิธีบรมราชาภิเษกแล้ว พระมหากษัตริย์พระองค์ใหม่ไม่สามารถประทับภายใต้นพปฎลมหาเศวตฉัตรได้จนกว่าทรงรับน้ำอภิเษกและประธานพระครูพราหมณ์น้อมเกล้าฯ ถวายนพปฎลมหาเศวตฉัตร
รายละเอียด

ฉัตรทำมาจากผ้าไหมขาวที่เย็บด้วยด้ายทอง มักกางกั้นเหนือพระราชอาสน์ที่สำคัญในพระบรมมหาราชวัง (คล้ายกับเบญจาคริสต์) ตัวฉัตรเองถือเป็นสิ่งศักดิ์สิทธิ์และถูกถวายให้แก่กษัตริย์ในวันครบรอบวันบรมราชาภิเษก ปัจจุบันมีอยู่ 9 องค์ โดยหกองค์อยู่ในพระบรมมหาราชวัง สององค์อยู่ในพระราชวังดุสิต และหนึ่งองค์อยู่ในพระราชวังบางปะอิน ความเชื่อนี้มาจากศาสนาฮินดูโบราณว่า ตัวฉัตรแสดงถึงการปกป้องกษัตริย์ทั้งรูปธรรมและนามธรรม การมีหลายชั้นสื่อถึงการสั่งสมพระเกียรติยศและพระบุญญาธิการแห่งพระบรมราชอิสริยยศ ในระหว่างพระราชพิธีบรมราชาภิเษก ประธานพระครูพราหมณ์น้อมเกล้าฯ ถวายนพปฎลมหาเศวตฉัตร ณ พระที่นั่งอัฐทิศอุทุมพรราชอาสน์ ภายใต่พระบวรเศวตรฉัตร ภายหลังทรงรับน้ำอภิเษกแล้ว พระมหากษัตริย์ทรงรับและพระราชทานให้มหาดเล็ก จากนั้นจึงทรงเสด็จไปประทับ ณ พระที่นั่งภัทรบิฐ ภายใต้นพปฎลมหาเศวตรฉัตร ประธานพระครูพราหมณ์กล่าวเวทสรรเสริญเปิดศิวาลัยไกรลาส จบแล้วทูลเกล้าฯ ถวายเครื่องประกอบพระบรมราชอิสริยยศต่อไป
ในวันครบรอบวันบรมราชาภิเษก จะมีวันสำคัญที่มีชื่อว่า วันฉัตรมงคล ซึ่งเป็นวันที่พระมหากษัตริย์ทรงประกอบพระราชพิธีสมโภชพระมหาเศวตรฉัตร โดยจะกระทำ ณ พระที่นั่งอมรินทรวินิจฉัย โดยรัชสมัยพระบาทสมเด็จพระวชิรเกล้าเจ้าอยู่หัว ตรงกับวันที่ 4 พฤษภาคม